Liene Karsuma
Liene Karsuma (dzimusi 1988. gada 27. janvārī) ir bijusī latviešu vieglatlēte. Viņas brālis Mārtiņš ir profesionāls hokejists, ir vēl viens brālis Andris. Studējusi Floridas Universitātē, kuru pārstāvējusi NCAA. Bērnībā trenējusies daiļslidošanā un tenisā, tomēr beigās izvēlējusies trenēties vieglatlētikā. Sākumā bijusi daudzcīņniece, skrējusi sprintu, vēlāk pārgājusi uz augstlēkšanu. 2007. gada Eiropas čempionātā junioriem Hengelo, Nīderlandē, izcīnījusi sudraba medaļu ar jaunu personisko rekordu (1,82 m). Bijusi otra labākā augstlēcēja Latvijā. 2009. gadā beigusi sportistes karjeru traumas dēļ. Piedalījusies 2010. gada Pasaules čempionātā hokejā, kur darbojusies kā brīvprātīgā. Apbalvojusi arī savu brāli Mārtiņu kā vienas spēles labāko Latvijas hokejistu.